สวัสดีค่ะหนูชื่อน.ส.ชขฏาพร สมัครธัญญกรณ์ มีอาการไอมาจะสี่อาทิตย์แล้วค่ะล่าสุดไปหามาบอกว่าปอดอักเสบนิดหน่อยค่ะมีอาการไอเจ็บคออาเจียรเบื่ออาหารเป็นอย่างมากล่าสุดบอกว่าปอดดีขึ้นแล้วแต่อาการไอยังอยู่และยังหนักเหมือนเดิมค่ะไอจนรำคาญไม่ได้หลัยไม่ได้นอนเลยค่ะพอล้มตัวตัวลงนอนปุ้ปจะมีอาการเริ่มคันคอและจากนั้นก็ไอหนักมากไอแห้งๆอ่ะค่ะและก็มีอาการหอบเหนื่อยมากๆหลังไอด้วยค่ะมันลำบากมากเลยค่ะพูดอะไรนิดหน่อยก็ไอแล้วควรรักษายังให้หายได้คะ?
สวัสดีค่ะ อาการไอเรื้อรัง อาจมีสาเหตุจาก-โรคเกี่ยวกับทางเดินหายใจติดเชื้อเช่น หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อย-วัณโรคปอด อาจมีไอเป็นเลือด มีประวัติสัมผัสกับผู้ป่วยที่เป็นวัณโรค-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น- โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้น-โรคกรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไอมากๆได้ อาจมีจุกคอ แสบร้อนกลางอกร่วมด้วยแนะนำกลับไปพบแพทย์เพื่อตรวจร่างกายซ้ำอีกครั้งหากยังไอเรื้อรัง หากไอมาก ไอเป็นเลือด มีไข้ ควรรีบไป การรักษาต้องขึ้นกับสาเหตุที่เป็นค่ะการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่